Az MPL vezérigazgatója hivatalos válaszokat ad az e-kereskedőknek az új kormányrendeletről az Ecommerce Expo-n!

Fontos válaszokat kapnak az e-kereskedők többek között a Magyar Posta vezetésétől is

Idén is összegyűlnek az e-kereskedők és szolgáltatók Budapesten, a Lurdy házban Magyarország legnagyobb online kereskedelemről szóló eseményén, az Ecommerce Expo Budapest-en.

A szakmai fórumon számot vetnek az előző év kihívásairól, eredményeiről, a 2000 fő felkészül közösen az idei év kihívásaira, trendjeire. Bár a Nagy Webáruház Felmérés szerint a webáruházak 67%-a növekedést mutat, a működésüket újabb kihívások elé állította a gazdasági helyzet és a külföldi cégek (jellemzően kínai) erőteljes megjelenése a magyar piacon.

A napokban pedig nagy port kavart, hogy egy aktuális kormányrendelet szerint 2024. március 28-tól egyetemes postai szolgáltatást kell biztosítani minden webáruháznak, azaz fel kell tüntetni a posta árait és szolgáltatását a webshopokban.

Ez nem azt jelenti, hogy kizárólagosságot kap a Magyar Posta Zrt, a webshopok jogosultak minden más kézbesítési szolgáltatóval, futárral is szerződést kötni, lehetőséget biztosítani a vásárlóiknak, hogy más futárszolgálatot válasszanak a kézbesítésre. Halomnyi kérdést vet fel az e-kereskedők között a kormányrendelet, ezeket a kérdéseket kívánja megválaszolni az eseményen az MPL elnök-vezérigazgatója, dr. Balczó Barnabás, biztosítékot adva arra, hogy a kormányrendelet nem fogja negatívan befolyásolni a működésüket.

Az eseményen további e-kereskedelmi témákban - IT, marketing, értékesítés, logisztika, vállalkozásfejlesztés - adnak elő a szakmai nagyjai, a szervezők pedig lehetőséget biztosítanak arra is, hogy a webshopok egymás között, interakítvan tudjanak tudást, tapasztalatot cserélni.

Az esemény teljes programja és a rendezvényen kiállítóként megjelenő e-kereskedelmi szolgáltatók listája itt található:: https://www.ecomexpo.hu/

Tisztelettel várjuk a sajtó munkatársait az eseményre.

Amennyiben további interjúalanyok megkérdezését tervezik az eseményen, úgy kérem jelezzék felénk a lenti űrlapon keresztül és segítünk, összekapcsoljuk Önöket az interjúalannyal.

Részvételi szándékát itt tudja jelezni: Sajtójegy

Köszönettel,

Guba VandaEcommerce Expo főszervezővanda.guba@ecomexpo.hu+36306780169

Sajtókapcsolat:

* Guba Vanda, főszervező
* Ecommerce Expo
* +36 30 678 0169
* vanda.guba@ecomexpo.hu

|  |  |
| --- | --- |
|  | © Ecommerce Expo |
|  | © Ecommerce Expo |
|  | © Ecommerce Expo |
|  | © Ecommerce Expo |
|  | © Ecommerce Expo |

Eredeti tartalom: Ecommerce Expo

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/11592/az-mpl-vezerigazgatoja-hivatalos-valaszokat-ad-az-e-kereskedoknek-az-uj-kormanyrendeletrol-az-ecommerce-expo-n/